طالبان د برمته کسانو په بدل کې خپل بندیان غواړي
طالبانو د دغه امریکایي او آسترالیایي اتباعو ویدیویي پیغام خپور کړې چې پنځه میاشتې پخوا د کابل نه تښتول شوي وو
کیوئن کینګ او تئموتي جان ویکس په دې ویدیویي پیغام کې د متحده ایالاتو نه غواړي چې د طالبانو سره د هغوئ د خوشې کولو خبرې وکړي. دوئ دواړه د برمته کیدلو نه مخکې د کابل په امریکن پوهنتون کې استادان وو. دا دواړه د امریکا منتخب جمهور رئیس ډانلډ ټرمپ مخاطب کوي او وایي چې طالبان غواړي د هغوئ په بدل کې د امریکا په اختیار کې د باګرام هوایي اډې او د افغان زندان پلچرخي نه د هغوئ بندیان خوشی شي. دا هغه ویدیو ده چې طالبانو رسنیو ته آستولې ده. دوئ دواړه په خپلو فامیلونو ټینګار کوي چې د امریکا په حکومت فشار راوړي ترڅو دوئ د بنده خوشې کړي. کینګ او ویکس وایي پدې هیله دي چې که د امریکا حکومت د طالبانو سره د هغوئ د سرتیرو په بدل کې د دوئ د خوشی کولو مذاکرات پیل کړي. دوئ دا اندیښنه هم څرګنده کړې چې پدې نه پوهیږي طالبان به د هغوئ د بندي ساتلو څومره زغم ولري؟ ویکس وایي دا ویدیويي غږ یي د جنورۍ په لمړۍ نیټه ثبت شوې او چې کله د خپل خوشی کیدو خبره کوي نو ژاړي. ترپیښې څو ورځې وروسته، امریکایي ځواکونو کوشش وکړ چې دوئ له برمته کیدلو نه خوشې کړي خو دا هڅه ځکه ناکامه شوه چې دوئ د ننګرهار ولایت په هغه سیمه کې نه وو چې د ژغورنې عملیات پکې وشوو. رسنیو ته په اعلامیه او دغه ویدیو کلیپ کې لیږلو کې، طالبانو دا تهدید هم کړې چې که بل ځل د ژغورنې عملیات وشي نو برمته کسانو ژوند به نورهم د خطر سره مخام خشي. د ۲۰۱۶ کال د دسمبر په ۱۹ طالبانو د یوې بلې بهرنۍ برمته شوې کورنۍ ویدیو هم خپره کړه چې په بند کې یي دوه زیږیدلي ماشومان هم ورسره ښکاريدل او د امریکا د حکومت نه يي غوښتنه وکړه چې د هغوئ د خوشې کولو په بدل کې د طالبانو غوښتنې ومني.